Izziņa par atzinumos sniegtajiem iebildumiem

|  |
| --- |
| Ministru kabineta noteikumu projekts “Atbalsta programma dzīvojamo ēku energoefektivitātes paaugstināšanai īstenošanas kārtība” (turpmāk – noteikumu projekts) |

(dokumenta veids un nosaukums)

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums |  | |
|  |  | |
| Saskaņošanas dalībnieki | Finanšu ministrija, Tieslietu ministrija | |
|  |  |  | |
| Saskaņošanas dalībnieki izskatīja šādu ministriju (citu institūciju) iebildumus |  |  | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | - | |

**II Jautājumi, par kuriem saskaņošanā vienošanās ir panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1 | 2 | 3 | 4 | | 5 |
|  | **Noteikumu projekta nosaukums:**  “Kārtība, kādā tiek īstenota atbalsta programma dzīvojamo ēku energoefektivitātes paaugstināšanai” | **Tieslietu ministrijas 25.05.2020. atzinuma 1.iebildums:**  “1. Lūdzam precizēt projekta nosaukumu atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" (turpmāk – Noteikumi Nr. 108) 91. punktam, kas noteic, ka noteikumu projekta nosaukumā vārdus “kārtība”, “noteikumi” v.tml. raksta kā nosaukuma pēdējo vārdu. Iesakām projekta nosaukumu izteikt, piemēram, šādā redakcijā: „Atbalsta programmas dzīvojamo ēku energoefektivitātes paaugstināšanai īstenošanas kārtība”.” | **Ņemts vērā** | | **Noteikumu projekta nosaukums izteikts šādā redakcijā:**  „Atbalsta programmas dzīvojamo ēku energoefektivitātes paaugstināšanai īstenošanas kārtība” |
|  | **Noteikumu projekta 1.punkts:**  “1. Noteikumi nosaka:  1.1. kārtību, kādā akciju sabiedrība "Attīstības finanšu institūcija Altum" (turpmāk – sabiedrība "Altum"), izmantojot valsts energoefektivitātes fonda līdzekļus, īsteno atbalsta programmu obligātā enerģijas galapatēriņa mērķa sasniegšanai  1.2. atbalsta programmas īstenošanai plānotās darbības;  1.3. atbalsta programmas izmaksu attiecināmības nosacījumus.”. | **Tieslietu ministrijas 25.05.2020. atzinuma 2.iebildums:**  “2. Projekts izstrādāts, pamatojoties uz divos likumos ietvertajiem pilnvarojumiem Ministru kabinetam izdot noteikumus, t.i., Energoefektivitātes likuma 7. panta sesto daļu un Attīstības finanšu institūciju likuma 12. panta ceturto daļu. Energoefektivitātes likuma 7. panta sestā daļa (redakcijā, kas stāsies spēkā 2020. gada 26. maijā) pilnvaro Ministru kabinetu noteikt 7. panta piektajā daļā minēto valsts atbalsta programmu īstenošanai plānoto darbību un izmaksu attiecināmības nosacījumus, fonda pārvaldības izmaksas, kā arī kārtību, kādā Attīstības finanšu institūcija izmanto valsts energoefektivitātes fonda līdzekļus un sniedz pārskatu par to izmantošanu. Energoefektivitātes likuma 7. panta piektā daļa noteic, ka valsts energoefektivitātes fonda līdzekļi izmantojami valsts atbalsta programmu īstenošanai šādās jomās: 1) obligātā enerģijas galapatēriņa mērķa sasniegšanai; un 2) sabiedrības informēšanas un izglītošanas pasākumiem energoefektivitātes jomā. Savukārt Attīstības finanšu institūciju likuma 12. panta ceturtā daļa ietver pilnvarojumu Ministru kabinetam apstiprināt programmas un noteikt to īstenošanas kārtību, finansējumu, atbalstāmo darbību un izmaksu attiecināmības nosacījumus, tai skaitā finansējumu Attīstības finanšu institūcijas izdevumu segšanai.  Ievērojot minēto, lūdzam izvērtēt un attiecīgi precizēt projekta 1. punktu, nepieciešamības gadījumā papildinot to atbilstoši minētajos likumos ietvertajam pilnvarojumam, kā arī lūdzam izvērtēt visa projekta satura atbilstību minētajam pilnvarojumam – proti, vai šobrīd ar projektā ietverto regulējumu tiek izpildīts viss Ministru kabinetam dotais uzdevums. Piemēram, šobrīd projekts neparedz kārtību, kādā īstenojama valsts atbalsta programma sabiedrības informēšanas un izglītošanas pasākumiem energoefektivitātes jomā, kārtību, kādā akciju sabiedrība "Attīstības finanšu institūcija Altum" sniedz pārskatu par valsts energoefektivitātes fonda līdzekļu izmantošanu. Tajā skaitā projekts arī nenoteic energoefektivitātes fonda pārvaldības izmaksas.” | **Ņemts vērā**  Paskaidrojam, ka Noteikumu projekts ir izstrādāts atbilstoši Energoefektivitātes likuma 7. panta sestajai daļai (redakcijā, kas stājas spēkā 2020. gada 26. maijā). Vienlaikus uz minētā regulējuma pamata ir izdoti Ministru kabineta 2017.gada 25.aprīļa noteikumi Nr. 221 “Noteikumi par kārtību, kādā tiek veiktas iemaksas energoefektivitātes fondos, un to apmēru, kā arī energoefektivitātes fonda līdzekļu izmantošanu”. Minētajos noteikumos ir veikti grozījumi, kas šobrīd ir iesniegti izskatīšanai Ministru kabinetā (Ministru kabineta noteikumu projekts “Grozījumi Ministru kabineta 2017.gada 25.aprīļa noteikumos Nr. 221 “Noteikumi par kārtību, kādā tiek veiktas iemaksas energoefektivitātes fondos, un to apmēru, kā arī energoefektivitātes fonda līdzekļu izmantošanu” (VSS-107). Grozījumi paredz kārtību, kādā tiek īstenoti sabiedrības informēšanas un izglītošanas pasākumi energoefektivitātes jomā, kā arī kārtību, kādā akciju sabiedrība "Attīstības finanšu institūcija Altum" sniedz pārskatu par valsts energoefektivitātes fonda līdzekļu izmantošanu.  Ņemot vērā minēto, ar minētajiem regulējumiem tiek izpildīts viss Ministru kabinetam dotais uzdevums. Vienlaikus ir papildināti noteikumi ar 8. un 9.punktu. | | **Noteikumu projekta 1.punkts izteikts šādā redakcijā:**  “1. Noteikumi nosaka:   * 1. kārtību, kādā akciju sabiedrība "Attīstības finanšu institūcija Altum" (turpmāk – sabiedrība "Altum") īsteno atbalsta programmu obligātā enerģijas galapatēriņa mērķa sasniegšanai;   2. atbalsta programmai pieejamo finansējumu, tā izmantošanu;   1.3. atbalsta programmas īstenošanai plānotās darbības;  1.4. atbalsta programmas izmaksu attiecināmības nosacījumus.”.  **Noteikumu projekts papildināts ar 8. un 9. punktu šādā redakcijā:**  “8. Garantiju izsniegšanai un sabiedrības "Altum" pārvaldības maksas segšanai izmanto Energoefektivitātes likuma 7. panta trešajā daļā paredzētos valsts energoefektivitātes fonda līdzekļus, kas ieskaitīti valsts energoefektivitātes fondā sabiedrības "Altum" rezerves kapitāla veidošanai atbilstoši starp Ekonomikas ministriju un sabiedrību "Altum" noslēgtajam līgumam, kas ir sabiedrības "Altum" ilgtermiņa saistības pret Ekonomikas ministriju.”.  9. Sabiedrība "Altum" iesniedz Ekonomikas ministrijā pārskatu par sniegtajām garantijām reizi ceturksnī.”. |
|  | **Noteikumu projekta 1.1.apakšpunkts:**  1.1. kārtību, kādā akciju sabiedrība "Attīstības finanšu institūcija Altum" (turpmāk – sabiedrība "Altum"), izmantojot valsts energoefektivitātes fonda līdzekļus, īsteno atbalsta programmu obligātā enerģijas galapatēriņa mērķa sasniegšanai;”. | **Finanšu ministrijas 26.05.2020. atzinuma 4.iebildums:**  “4. Lūdzam papildināt noteikumu projektu ar atsevišķu punktu par atbalsta programmas finansējuma avotiem, vienlaikus svītrojot šo informāciju no 1.1.apakšpunkta.” | **Ņemts vērā**  Noteikumu projekta 1.1.apakšpunkts izteikts jaunā redakcijā, papildinot Noteikumu projektu ar 8. punktu. | | **Noteikumu projekts papildināts ar 8.punktu šādā redakcijā:**  “8. Garantiju izsniegšanai un sabiedrības "Altum" pārvaldības maksas segšanai izmanto Energoefektivitātes likuma 7. panta trešajā daļā paredzētos valsts energoefektivitātes fonda līdzekļus, kas ieskaitīti valsts energoefektivitātes fondā sabiedrības "Altum" rezerves kapitāla veidošanai atbilstoši starp Ekonomikas ministriju un sabiedrību "Altum" noslēgtajam līgumam, kas ir sabiedrības "Altum" ilgtermiņa saistības pret Ekonomikas ministriju.”. |
|  | **Noteikumu projekta 2.punkts:**  2. Noteikumos lietotie termini:  2.1. aizdevumu portfelis – kredītiestādes atbilstoši šo noteikumu nosacījumiem izsniegto hipotekāro aizdevumu (turpmāk – aizdevums) darījumu kopums, kurā iekļauti atbilstoši šiem noteikumiem izsniegtie aizdevumi;  2.2. garantija – sabiedrības "Altum" saistības šajos noteikumos noteiktajā apmērā un atbilstoši šajos noteikumos noteiktajam finansējumam segt kredītiestādes zaudējumus, kas radušies, ja aizņēmējs nepilda saistības par kredītiestādes sniegto aizdevumu;  2.3. garantijas likme – procentos izteikta kredītiestādes zaudējumu daļa, ko garantētam aizdevumam sedz garantija;  2.4. garantiju portfelis – aizdevumu portfelī iekļautajiem aizdevumiem izsniegto garantiju kopums;  2.5. ierobežotā garantijas likme (guarantee cap rate) – procentos izteikta garantiju portfeļa daļa, kuru sedz portfeļgarantija;  2.6. ierobežotā garantijas summa (guarantee cap amount) – kredītiestādes aizdevuma portfeļa maksimālā zaudējumu summa, kuru sedz portfeļgarantija. Ierobežoto garantijas summu aprēķina kā kredītiestādes aizdevumu portfeļa (maksimāli izmaksāto aizdevumu summa), garantijas likmes un ierobežotās garantijas likmes reizinājumu;  2.7. portfeļgarantija – finanšu instruments, kas nodrošina aizdevumu portfeļa zaudējumu segšanu atbilstoši garantijas likmei, nepārsniedzot ierobežotās garantijas summu, ja tāda noteikta. | **Finanšu ministrijas 26.05.2020. atzinuma 1.iebildums:**  “1. Ņemot vērā, ka noteikumu projekta 2.punktā iekļauti termini: garantijas likme; ierobežotā garantijas likme un ierobežotā garantijas summa, lūdzam noteikumu projektā lietot vienotu terminoloģiju, skaidri nosakot konkrēto likmju un summu apjomu, kā arī kredītiestādes risku katra darījuma līmenī. Vienlaikus lūdzam par katru konkrēto likmes un summas apjomu skaidrojumu iekļaut anotācijā, kā arī ietekmes uz vispārējās valdības budžetu novērtējumu.” | **Ņemts vērā**  Skaidrojam, ka garantijas likme, ierobežotā garantijas likme un ierobežotā garantijas summa ir trīs dažādi jēdzieni, kas attiecīgi ir paskaidrots arī Noteikumu projektā.  **Garantijas likme** ir ierobežojums, kas noteiks **katra darījuma (aizdevuma)** līmenī - procentos izteikta kredītiestādes zaudējumu daļa, ko garantētam aizdevumam sedz garantija. Garantijas likmes apmērs ir noteikts Noteikumu projektā – līdz 30% no aizdevuma summas.  **Ierobežotā garantijas likme** ir ierobežojums, kas noteikts kredītiestādes **kredītportfeļa** līmenī (kopējo izsniegto aizdevumu) līmenī – procentos izteikta garantiju portfeļa daļa, kuru sedz portfeļgarantija. Noteikumu projektā ir noteikts, ka ierobežotā garantijas likme nepārsniedz 20%.  **Ierobežotā garantijas summa** ir komercbankas noteiktā aizdevumu **portfeļa maksimālā zaudējumu summa**, kuru sedz portfeļgarantija ievērojot Noteikumu projektā noteikto ierobežotās garantijas likmi.  Šo summu nosaka pati kredītiestāde atlases ietvaros.  Vēršam uzmanību, ka šobrīd jau ir spēkā MK noteikumi, uz kuru pamata ir noteiki nosacījumi šajā Noteikumu projektā:   * **Noteikumi par portfeļgarantijām sīko (mikro), mazo un vidējo komersantu kreditēšanas veicināšanai** (<https://likumi.lv/ta/id/293402-noteikumi-par-portfelgarantijam-siko-mikro-mazo-un-videjo-komersantu-kreditesanas-veicinasanai>); * **Noteikumi par studiju un studējošo kreditēšanu studijām Latvijā no kredītiestāžu līdzekļiem, kas ir garantēti no valsts budžeta līdzekļiem** (<https://likumi.lv/ta/id/314184-noteikumi-par-studiju-un-studejoso-kreditesanu-studijam-latvija-no-kreditiestazu-lidzekliem-kas-ir-garanteti-no-valsts>) | |  |
|  | **Noteikumu projekta 2.2. apakšpunkts:**  “2.2. garantija – sabiedrības "Altum" saistības šajos noteikumos noteiktajā apmērā un atbilstoši šajos noteikumos noteiktajam finansējumam segt kredītiestādes zaudējumus, kas radušies, ja aizņēmējs nepilda saistības par kredītiestādes sniegto aizdevumu;”. | **Tieslietu ministrijas 25.05.2020. atzinuma 3.iebildums:**  “3. Projekta 2.2. apakšpunktā sniegts termina "garantija" skaidrojums. Saskaņā ar minēto skaidrojumu garantija ir sabiedrības "Altum" saistības šajos noteikumos noteiktajā apmērā un atbilstoši šajos noteikumos noteiktajam finansējumam segt kredītiestādes zaudējumus, kas radušies, ja aizņēmējs nepilda saistības par kredītiestādes sniegto aizdevumu. Aicinām minēto termina skaidrojumu precizēt atbilstoši Attīstības finanšu institūcijas likuma 1. panta otrajai daļai, saskaņā ar kuru garantija ir finanšu instruments, kā arī projekta saturam, t.i., projekta 3. punktam, saskaņā ar kuru garantiju piešķir, un projekta 6. un 7. punktam, kuri paredz aizņēmēja tiesības saņemt garantiju un ka garantija sedz vienīgi neatmaksāto aizdevuma pamatsummu, nevis kredītiestādes zaudējumus, kas radušies, ja aizņēmējs nepilda saistības par kredītiestādes sniegto aizdevumu.” | **Ņemts vērā**  Skaidrojam, ka noteikumu projektā termini lietoti saskaņā ar jau apstiprinātiem MK noteikumiem:   * **Noteikumi par portfeļgarantijām sīko (mikro), mazo un vidējo komersantu kreditēšanas veicināšanai** (<https://likumi.lv/ta/id/293402-noteikumi-par-portfelgarantijam-siko-mikro-mazo-un-videjo-komersantu-kreditesanas-veicinasanai>); * **Noteikumi par studiju un studējošo kreditēšanu studijām Latvijā no kredītiestāžu līdzekļiem, kas ir garantēti no valsts budžeta līdzekļiem** (<https://likumi.lv/ta/id/314184-noteikumi-par-studiju-un-studejoso-kreditesanu-studijam-latvija-no-kreditiestazu-lidzekliem-kas-ir-garanteti-no-valsts>) | | **Precizēti noteikumu projekta 3.punkta ievaddaļa, 6.punkts, un 8.punkta ievaddaļa, izsakot tos šādās redakcijās:**  **“3.** Atbalstu var saņemt, ja garantiju piešķir ievērojot šādus nosacījumus:  Aizņēmējam atbilstoši šiem noteikumiem var piešķirt garantiju atkārtoti pie nosacījuma, ka iepriekš piešķirtās garantijas saistības ir izbeigušās.  8. Garantiju piešķiršanai” |
|  | **Noteikumu projekta 2.3. apakšpunkts:**  “2.3. garantijas likme – procentos izteikta kredītiestādes zaudējumu daļa, ko garantētam aizdevumam sedz garantija;”. | **Tieslietu ministrijas 25.05.2020. atzinuma 4.iebildums:**  “4. Projekta 2.3. apakšpunktā sniegts termina "garantijas likme" skaidrojums. Saskaņā ar minēto skaidrojumu garantijas likme ir procentos izteikta kredītiestādes zaudējumu daļa, ko garantētam aizdevumam sedz garantija. Atbilstoši Noteikumu Nr. 108 121. punktam noteikumu projektā terminus skaidro, lai konkretizētu terminā izteiktā jēdziena izpratnes robežas, ja termins nav skaidrots vai lietots augstāka juridiskā spēka normatīvajā aktā. Vēršam uzmanību, ka minētā termina skaidrojums nekonkretizē terminā izteiktā jēdziena izpratnes robežas, jo no projekta un anotācijas nav viennozīmīgi saprotams, kāpēc garantija likme tiek skaidrota kā procentos izteikta kredītiestādes zaudējumu daļa, ņemot vērā, ka atbilstoši projekta 7. punktā noteiktajam garantiju nepiešķir aizdevuma procentu, kavējuma procentu, līgumsodu un citu veidu maksājumu segšanai. Līdz ar to tiesiskās skaidrības nodrošināšanai lūdzam precizēt projekta 2.3. apakšpunktu. Vienlaikus būtu izvērtējama projekta 7. punkta otrā teikuma nepieciešamība, ņemot vērā, ka minētā punkta pirmais teikums noteic, ka garantija sedz vienīgi neatmaksāto aizdevuma pamatsummu.” | **Ņemts vērā**  Skaidrojam, ka visās Altum administrētājā garantiju programmās garantijas likme tiek izteikta procentos.  Noteikumu projekta 7.punkts precizēts atbilstoši Tieslietu ministrijas iebildumam. | |  |
|  | **Noteikumu projekta 3.1. apakšpunkts:**  “3.1. aizdevuma saņēmējs ir fiziska persona, kurai ir nostiprinātas īpašuma tiesības Zemesgrāmatā uz dzīvojamo māju, kurā tiks īstenoti šo noteikumu 3.5. apakšpunktā noteiktie pasākumi;”. | **Tieslietu ministrijas 25.05.2020. atzinuma 5.iebildums:**  “5. Projekta 3.1. apakšpunkts paredz, ka aizdevuma saņēmējs ir fiziska persona, kurai ir nostiprinātas īpašuma tiesības zemesgrāmatā uz dzīvojamo māju, kurā tiks īstenoti šo noteikumu 3.5. apakšpunktā noteiktie pasākumi. Vēršam uzmanību, ka saskaņā ar likuma "Par nekustamā īpašuma ierakstīšanu zemesgrāmatā" 12. pantu ēkas (būves) ierakstāmas zemesgrāmatā vienlaikus ar zemi, izņemot gadījumus, kad attiecīgās ēkas (būves) saskaņā ar likuma "Par atjaunotā Latvijas Republikas 1937. gada Civillikuma ievada, mantojuma tiesību un lietu tiesību daļas spēkā stāšanās laiku un kārtību" 14. pantu ir patstāvīgs nekustamais īpašums un atrodas uz svešas zemes. Līdz ar to lūdzam attiecīgi precizēt projekta 3.1. apakšpunktu un anotāciju.” | **Ņemts vērā** | | **Noteikumu projekta 3.1. apakšpunkts izteikts šādā redakcijā:**  “3.1.aizdevuma saņēmējs ir fiziska persona, kurai ir nostiprinātas īpašuma tiesības Zemesgrāmatā uz nekustamo īpašumu, kura sastāvā ir attiecīgā dzīvojamā ēka, kurā tiks īstenoti šo noteikumu 3.5. apakšpunktā noteiktie pasākumi;”. |
|  | **Noteikumu projekta 3.6.apakšpunkts:**  “3.6. sabiedrība "Altum" dzīvojamai mājai ir veikusi energoefektivitātes novērtējumu saskaņā ar šo noteikumu pielikumu, kas apliecina, ka šo noteikumu 3.5. apakšpunktā noteikto pasākumu īstenošanas rezultātā tiek:”. | **Tieslietu ministrijas 25.05.2020. atzinuma 6.iebildums:**  “6. Projekta 3.6.apakšpunkts paredz atbalsta saņemšanas nosacījumu – “sabiedrība "Altum" dzīvojamai mājai ir veikusi energoefektivitātes novērtējumu saskaņā ar šo noteikumu pielikumu”. Lūdzam izvērtēt projekta 3.6.capakšpunkta, kā arī pielikuma atbilstību augstāka juridiskā spēka normatīvajiem aktiem, tai skaitā Ēku energoefektivitātes likuma 6. pantam. Vēršam uzmanību, ka saskaņā ar minētā panta pirmo daļu, ekspluatējamām ēkām aprēķināto un izmērīto energoefektivitāti novērtē neatkarīgs eksperts. Šis likuma pants arī paredz Ministru kabinetam noteikt energoefektivitātes novērtēšanas metodes.  Norādām arī, ka projekta pielikuma teksts tikai atspoguļo veiktā energoefektivitātes novērtējuma galarezultātus, bet neparedz nekādus kritērijus vai nosacījumus par to, kā veicams energoefektivitātes novērtējums. Līdz ar to projekta 3.6. apakšpunktā minētais, ka sabiedrība "Altum" dzīvojamai mājai ir veikusi energoefektivitātes novērtējumu saskaņā ar šo noteikumu pielikumu, nav korekts un neatbilst pielikumā minētajam.  Ievērojot minēto, lūdzam precizēt projekta 3.6. apakšpunktu, piemēram, atsaucoties uz normatīvajiem aktiem ēku energoefektivitātes novērtējuma jomā, savukārt projekta pielikumu svītrojot.” | **Ņemts vērā** | | **Noteikumu projekta 3.6.apakšpunkts izteikts šādā redakcijā:**  “3.6. sabiedrība "Altum" dzīvojamai ēkai ir veikusi energoefektivitātes novērtējumu saskaņā ar prasībām, kas noteiktas normatīvajos aktos par ēku energoefektivitātes nodrošināšanu, kas apliecina, ka šo noteikumu 3.5. apakšpunktā noteikto pasākumu īstenošanas rezultātā tiek:  3.6.1. paaugstināta enerģijas patēriņa klasifikācija;  3.6.2. samazināts siltumenerģijas patēriņš apkurei vismaz 20 % apmērā.” |
|  | **Noteikumu projekta 9. un 10. punkts:**  “9. Sabiedrība "Altum" informē kredītiestādes par iespēju pieteikties finansējumam, sniedz informāciju par pieteikšanās nosacījumiem un publicē tos sabiedrības "Altum" tīmekļvietnē. Pieteikties var jebkura kredītiestāde, kas ir tiesīga sniegt kreditēšanas pakalpojumus Latvijā.  10. Pieteikšanās nosacījumos nosaka finansējuma apmēru, kreditēšanas nosacījumus, pamatojumu finansiālā labuma nodošanai, kā arī citus nosacījumus.” | **Tieslietu ministrijas 25.05.2020. atzinuma 7.iebildums:**  “7. Saskaņā ar projekta 9. un 10. punktā noteikto sabiedrība "Altum" informē kredītiestādes par iespēju pieteikties finansējumam, sniedz informāciju par pieteikšanās nosacījumiem un publicē tos sabiedrības "Altum" tīmekļvietnē. Pieteikties var jebkura kredītiestāde, kas ir tiesīga sniegt kreditēšanas pakalpojumus Latvijā. Pieteikšanās nosacījumos nosaka finansējuma apmēru, kreditēšanas nosacījumus, pamatojumu finansiālā labuma nodošanai, kā arī citus nosacījumus.  Lūdzam projekta anotācijā detalizētāk skaidrot projekta 9. un 10. punkta saturu, tai skaitā pamatot, ka ar minētajām normām sabiedrība “Altum” netiek pārpilnvarota izdot tiesisko regulējumu, kas saskaņā ar likumdevēja doto pilnvarojumu ir Ministru kabineta kompetence. Tai skaitā vēršam uzmanību, ka saskaņā ar Attīstības finanšu institūciju likuma 12. panta ceturto daļu Ministru kabinets nosaka atbalsta programmu īstenošanas kārtību, finansējumu, atbalstāmo darbību un izmaksu attiecināmības nosacījumus, tai skaitā finansējumu Attīstības finanšu institūcijas izdevumu segšanai.  Nepieciešamības gadījumā lūdzam precizēt projekta III nodaļu, paredzot Portfeļgarantijas programmas īstenošanas un finansēšanas pamatnosacījumus projekta tekstā.” | **Panākta vienošanās.**  Skaidrojam, ka 2017.gadā skaņojot Ministru kabineta noteikumu projektu „Noteikumi par portfeļgarantijām sīko, mazo un vidējo komersantu kreditēšanas veicināšanai” (VSS-382), Ekonomikas ministrija Tieslietu ministrijai ir sniegusi šādu skaidrojumu:  “Eiropas Savienības struktūrfondu un Kohēzijas fonda 2014.—2020.gada plānošanas perioda vadības likuma 3.panta (3) daļa nosaka, ka likuma IV nodaļa (Projektu iesniegumu atlase un lēmuma pieņemšana par projekta iesniegumu) neattiecas uz finanšu instrumentiem un fondu fondiem, t.sk. uz individuālo garantiju un portfeļgarantiju valsts atbalsta programmu.  Garantiju atbalstu individuālo garantiju un portfeļgarantiju finanšu instrumentā piešķir Altum, nevis bankas.  Garantiju valsts atbalsta programmas ieviešana jau līdz šim notiek atbilstoši 2010.gada 26.oktobra Ministru kabineta noteikumiem Nr.997 “Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai” (MK noteikumi nr.997). MK noteikumu nr.997 5.punkts nosaka: “5. Garantiju izsniegšanas kārtību, kompensāciju izmaksu un zaudējumu samazināšanas pasākumus nosaka saskaņā ar civiltiesiskajiem līgumiem, kas noslēgti starp sabiedrību "Altum" un kredītiestādi vai tās meitas sabiedrību, kura reģistrēta Latvijā un ir tiesīga sniegt finanšu pakalpojumus Latvijā (..).”. Attiecīgi arī portfeļgarantiju finanšu instrumentā valsts atbalsta programmas ieviešanas nosacījumi notiks līdzīgi.  Altum informēs Latvijas Komercbanku asociāciju, un sniegs atbildes uz jautājumiem par atlases nolikumu, lai visām kredītiestādēm būtu skaidras, saprotamas un objektīvi izpildāmas atlases nolikuma prasības – reputācija, finanšu rādītāji, vēsturiskā sadarbība, likmes aprēķināšanas metodika. Individuālo garantiju programmā līgumu ar Altum kredītiestādes var slēgt brīvi izvēlētā laikā (). Portfeļgarantiju instrumenta atlases vienīgā atšķirība – visām ieinteresētajām kredītiestādēm jāpiesakās vienlaicīgi. Arī noteikumu projektā paredzētais finansējums noteikts, veicot ieinteresēto kredītiestāžu aptauju, t.sk. par nepieciešamo finansējumu. Latvijā ir ierobežots skaits kredītiestāžu un kreditēšanas apjomi, tādēļ visas ieinteresētās kredītiestādes varēs pieteikties finansējumam un noslēgt līgumus, ja tās būs atbilstošas nosacījumiem. Kredītiestādes no programmas nesaņem nekādu valsts atbalstu, kas noteikts arī regulā 964/2014, jo valsts atbalstu saņem komersanti ar Altum garantiju.”  Tieslietu ministrija šo skaidrojumu ir akceptējusi un kopš 2017.gadā saskaņā ar šādu pieeju tiek īstenotas programmas portfeļgarantiju veidā.  Ekonomikas ministrija neatbalsta līdzšinējās prakses maiņu. | |  |
|  | Noteikumu projekta anotācija | **Tieslietu ministrijas 25.05.2020. atzinuma 8.iebildums:**  “8. Saskaņā ar anotācijas I sadaļas 2. punkta 5. lapaspusē norādīto projektā paredzēts, ka kompensāciju izmaksas kārtību nosaka saskaņā ar civiltiesiskajiem līgumiem, kas noslēgti starp Altum un kredītiestādi un ka Altum garantijas kompensāciju izmaksās kredītiestādei brīdī, kad kredītiestāde konstatē gadījumu - 90 dienas kavēti maksājumi. Vēršam izmanību, ka projektā nav ietverts šāds regulējums, līdz ar to lūdzam attiecīgi precizēt projektu vai anotāciju.” | **Ņemts vērā** | | **Precizēta Anotācijas I sadaļas 2.punkta 5.lpp apakšsadaļā “Kompensāciju izmaksas kārtība”, dzēšot vārdus “Projektā ir paredzēts, ka”.** |
|  | **Finanšu ministrijas 26.05.2020. atzinuma 2.iebildums:**  “2. Noteikumu projekts paredz, ka pieteikties programmas īstenošanai būs iespēja jebkurai kredītiestādei, kas ir tiesīga sniegt kreditēšanas pakalpojumus Latvijā. Lūdzam anotācijā sniegt skaidrojumu, kā tiks nodrošināts, ka netiek piešķirtas selektīvas priekšrocības kredītiestādēm attiecībā pret citiem tirgus dalībniekiem, kas var sniegt patēriņa kredītus privātpersonām mājas energoefektivitātes nodrošināšanai, taču nekvalificējas kā kredītiestādes.” | **Ņemts vērā**  Skaidrojam, ka arī citās Altum adminstrētajās garantiju programmās piedalās tikai kredītiestādes – finanšu institūcijas, kuru darbība ir uzraudzīta un spēj nodrošināt kvalitatīvu programmas ieviešanu. Ņemot vērā augstāk minēto Ekonomikas ministrijas ieskatā anotācijā nav jāskaidro izvērtējums, kas ir attiecināms uz Altum darbības principiem garantiju sniegšanā kopumā.  Papildus skaidrojam, ka aizdevumi energoefektivitātes paaugstināšnai nav kvalificējami kā patēriņa kredīti. Šie aizdevumi ir pielīdzināmi hipotekārajiem kredītiem, kuriem nepieciešamas zemākas aizdevumu likmes, lai motivētu dzīvojamo ēku īpašniekus īstenot energoefektivitātes pasākumus. | | **Noteikumu projekts papildināts ar 13.punktu šādā redakcijā:**  “13. Līgumā ar kredītiestādi sabiedrība "Altum" paredz, ka aizdevumu portfeli kredītiestāde veido atbilstoši līdzšinējai kredītpolitikai, visas finansiālās priekšrocības nododot kredītu ņēmējiem, un nodrošina iespēju sabiedrībai "Altum" veikt pārbaudes, kā arī sniedz sabiedrībai "Altum" pārskatus par programmas īstenošanu. Minētie nosacījumi paliek spēkā visā finanšu pakalpojuma sniegšanas periodā.” |
|  | **Finanšu ministrijas 26.05.2020. atzinuma 3.iebildums:**  “3. Lūdzam papildināt anotāciju ar informāciju, ka programma nebūs uzskatāma par valsts atbalstu kredītu ņēmējiem, jo sabiedrība “Altum” piešķir garantiju tikai tādiem kredītu ņēmējiem - fiziskām personām, kuru dzīvojamā mājā, kurā tiks veikti energoefektivitātes pasākumu, netiek veikta saimnieciskā darbība.” | **Ņemts vērā** | | Papildināta anotācija |
|  | **Finanšu ministrijas 26.05.2020. atzinuma 5.iebildums:**  “5. Anotācijas I sadaļas 2.punkta apakšpunktā “Programmas finansējums” norādīts, ka “[..] kredītu garantiju un aizdevumu finanšu instrumentu nodrošināšanai pieejamais finansējums 2 milj. *euro* apmērā no Altum rezerves kapitāla, kas izveidots no 2019.gada peļņas.” Lūdzam izvērtēt minēto priekšlikumu par izmaiņām akciju sabiedrības “Attīstības finanšu institūcija Altum” (turpmāk – Altum) rezerves kapitālā atbilstoši Attīstības finanšu institūcijas likumā noteiktajam. Papildus lūdzam izvērtēt, vai minētā summa nav attiecināma uz citu Altum īstenoto programmu.” | **Ņemts vērā**  Izvērtēts atbilstoši Attīstības finanšu institūcijas likumā noteiktajam. Altum peļņa izmantojama atbilstoši Attīstības finanšu institūcijas likumā 15.panta otrajai daļai. | | Papildināta anotācija |
|  | **Finanšu ministrijas 26.05.2020. atzinuma 6.iebildums:**  “6. Lūdzam pievienot anotācijas pielikumu, kurā izvērtēta scenārijos balstīta turpmāka programmas ietekme, riski un sagaidāmie zaudējumi, finansiālais rezultāts un programmas īstenošanas izmaksu noteikšanas principi, piemēram, atbilstība segtajam riskam, kredītriskam, izsniegšanas un ilgtermiņa darbības izdevumi, kā arī iekļauta informācija par zaudējumu segšanu no piesaistītiem finanšu resursiem, lai ievērotu Attīstības finanšu institūcijas likuma 12.panta trešajā un ceturtajā daļā noteikto.” | **Ņemts vērā**  Anotācijas pielikums, kurā izvērtēta scenārijos balstīta turpmāka programmas ietekme, riski un sagaidāmie zaudējumi, finansiālais rezultāts un programmas īstenošanas izmaksu noteikšanas principi, izstrādājams brīdī, kad ir konceptuāli saskaņoti ar visām iesaistītajām pusēm visi atbalsta programmas īstenošanas pamatnosacījumi.  Atzīmējam, ka vienlaikus Noteikumu projekts tiks skaņots arī ar Finanšu nozares asociāciju.  Līdz ar to ierosinām, ka noteikumu projektam tiks pievienots MK prottokollēmums ar uzdevumu Ekonomikas ministrijai sadarbībā ar sabiedrību “Altum” sagatavot un divu nedēļu laikā pēc šo noteikumu projekta apstiprināšanas, sagatavot un iesniegt izskatīšanai Ministru kabinetā ar Finanšu ministriju saskaņotu izvērtējumu, kurā ietverti Atbalsta programmas dzīvojamoēku energoefektivitātes paaugstināšanai riski un sagaidāmie zaudējumi, finansiālie rezultāti un programmas īstenošanas izmaksas, lai ievērotu Attīstības finanšu institūcijas likuma 12.panta trešajā un ceturtajā daļā noteiktās prasības. | |  |
|  | **Finanšu ministrijas 26.05.2020. atzinuma 7.iebildums:**  “7. Altum darbojas atbilstoši Eiropas Komisijas 2015.gada 9.jūnija lēmumam Nr.SA.36904 (2014/N) “LHZB attīstības (programmu) daļa un Latvijas vienotās attīstības finanšu institūcijas izveide” (turpmāk - Lēmums SA.36904). Līdz ar to nepieciešams izvērtēt, vai plānotā programma ir aptverta ar Lēmuma SA.36904 38.punktā minētajiem Altum uzdevumiem. Ja no lēmuma SA.36904 neizriet, ka programmu ar šādu mērķi Altum uzdevumu ietvaros var īstenot, vai arī ir šaubas par to, tad pirms plānotās programmas uzsākšanas ir nepieciešams konsultēties ar Eiropas Komisijas Konkurences ģenerāldirektorātu (t.sk., iesniedzot tirgus nepilnību analīzi par šo pasākumu un pasākuma aprakstu) un nepieciešamības gadījumā virzīt paziņojumu par Lēmuma SA.36904 grozījumiem. Vēršam uzmanību, ka, ja būs nepieciešams veikt grozījumus Lēmumā SA.36904, atbalsta programmu varēs uzsākt tikai pēc Eiropas Komisijas lēmuma saņemšanas.” | **Ņemts vērā**  Izvērtēts. Atbalsta programma tiks īstenota atbilstoši Eiropas Komisijas 2015.gada 9.jūnija lēmumam Nr.SA.36904 (2014/N) “LHZB attīstības (programmu) daļa un Latvijas vienotās attīstības finanšu institūcijas izveide” 38.punkta c) apkašpuntam un Attīstības finanšu institūcijas likuma 2.panta 2.punkta c) apakšpunktam. | | Papildināta anotācija |
|  | | | |  |  | |  |
|  | | | |

Piezīme. \* Dokumenta rekvizītu „paraksts” neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

|  |
| --- |
| Evita Valgača |
| (par projektu atbildīgās amatpersonas vārds un uzvārds) |
| Enerģētikas finanšu instrumentu nodaļas vadītāja |
| (amats) |
| 67013298 |
| (tālruņa un faksa numurs) |
| Evita.Valgaca@em.gov.lv |
| (e-pasta adrese) |

Valgača 67013298